ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند نے صدر کے باڈی گارڈ دستہ کو سلور ٹرمپیٹ اور ٹرمپیٹ بینر پیش کیا
ہندوستان کی صدر محترمہ دروپدی مرمو نے آج  کو راشٹرپتی بھون میں منعقدہ ایک تقریب میں صدر کے باڈی گارڈ ) کو سلور ٹرمپیٹ اور ٹرمپیٹ بینر پیش کیا۔
اس موقع پر اپنے مختصر کلمات میں صدر نے پی بی جی کے کمانڈنٹ، افسران، جے سی اوز اور دیگر رینک کو پریڈ کی شاندار نمائش، اچھی طرح سے تیار کردہ گھوڑوں کی دیکھ بھال اور شاندار رسمی لباس پر مبارکباد دی۔ انہوں نے کہا کہ یہ تقریب اس بنا پر اور بھی خصوصیت کی حامل ہے کیونکہ صدر کے باڈی گارڈز کا دستہ اپنے قیام کے 250 سال کا جشن منا رہا ہے جو ملک بھر میں منائے جانے والے ‘آزادی کا امرت مہوتسو’ کے ساتھ ساتھ واقع ہورہاہے۔
صدر نے پی بی جی کو ان کے تمام کاموں میں بہترین فوجی روایات، پیشہ ورانہ مہارت اور نظم و ضبط پر سراہا۔ انہوں نے کہا کہ قوم کو ان پر فخر ہے۔ انہوں نے یقین ظاہر کیا کہ وہ راشٹرپتی بھون کی اعلیٰ روایات کو برقرار رکھنے اور ہندوستانی فوج کی دیگر رجمنٹوں کے لیے ایک مثالی نمونہ عمل بننے کے لیے لگن، نظم و ضبط اور بہادری کے ساتھ کوشش کریں گے۔
‘صدر کا باڈی گارڈ’ ہندوستانی فوج کی سب سے پرانی رجمنٹ ہے، جس کا قیام گورنر جنرل کے باڈی گارڈ  کے طور پر 1773 میں ہوا تھا ۔ ہندوستان کے اپنے گارڈ کے صدر کی حیثیت سے، اسے ایسا واحد فوجی یونٹ ہونے کا منفرد اعزاز حاصل ہے۔ جو صدر کا سلور ٹرمپیٹ اور ٹرمپیٹ بینر اٹھانے کا اعزاز حاصل کئے ہوئے ہے۔ یہ اعزاز صدر کے باڈی گارڈ کو 1923 میں اس وقت کے وائسرائے لارڈ ریڈنگ نے باڈی گارڈ رجمنٹ کے 150 سال سروس مکمل کرنے کے موقع پر دیا تھا۔ اس کے بعد ہر آنے والے وائسرائے نے باڈی گارڈ رجمنٹ کو سلور ٹرمپیٹ اور ٹرمپیٹ بینر پیش کیا۔
27 جنوری 1950 کو رجمنٹ کا نام تبدیل کر کے صدر کا باڈی گارڈ رکھ دیا گیا۔ ہر صدر نے رجمنٹ کو عزت دینے کا رواج جاری رکھا ہے۔ اب اس کے بینر پر ہتھیاروں کے ایک تہہ کے بجائے ، جیسا کہ نوآبادیاتی دور میں رواج تھا، صدر کا مونوگرام ظاہر ہوتا ہے۔ ہندوستان کے پہلے صدر ڈاکٹر راجندر پرساد نے 14 مئی 1957 کو صدر کے باڈی گارڈ کو اپنا سلور ٹرمپیٹ اور ٹرمپیٹ بینر پیش کیا تھا۔
صدر کے باڈی گارڈ، جیسا کہ آج جانا جاتا ہے، کا قیام بنارس  میں اس وقت کے گورنر جنرل وارن ہیسٹنگز کے ہاتھوں میں عمل میں آیا تھا۔ شروعات میں اس رجمنٹ کے ارکان کی تعداد 50 گھوڑسوار سپاہیوں کی تھی، بعد میں اس میں مزید 50 گھوڑ سواروں نے اضافہ کیا گیا۔ آج صدر کا باڈی گارڈ رجمنٹ مخصوص جسمانی صفات کے ساتھ اپنی پسند کے مطابق چنے ہوئے مردوں کا ایک منتخب ادارہ ہے۔ ان کا انتخاب ایک مشقت بھرے اور جسمانی طور پر سخت عمل کے بعد کیا جاتا ہے۔
وزیراعظم کا دفتر
وزیراعظم نے ڈاکٹر پرمود ساونت اوران کے وزراء کی کونسل کو حلف برداری پر مبارکباد دی
وزیراعظم جناب نریندر مودی نے ڈاکٹرپرمود ساونت اوران کے وزراء کی کونسل کو گوا کے وزیراعلیٰ اور وزرا ء کی حیثیت سے حلف لینے پر مبارکباد دی ہے ۔
وزیراعظم نے اپنے اعتماد کااظہار کرتے ہوئے کہا ہے کہ پوری ٹیم گوا کے عوام کو ایک بہتر حکمرانی فراہم کرسکے گی۔
وزیراعظم نے ٹویٹ میں کہا:
‘‘ڈاکٹرپرمود ساونت جی اور دیگر تمام ان لوگوں کو میری مبارکباد جنہوں نے آج گوا میں حلف لیا۔ مجھے اس بات کا یقین ہے کہ یہ پوری ٹیم گوا کے عوام کو بہترحکمرانی فراہم کرے گی اور گزشتہ دہائی میں عوام کے لئے کئے گئے کاموں کو آگے بڑھائے گی ’’۔
وزارت دفاع
آئی اے ایف مگ-27  حادثے کا شکار
نئی دہلی،31/مارچ ہندوستانی فضائیہ کا مگ-27  طیارہ راجستھان کے ایئرفورس اسٹیشن اترلائی سے آج صبح 11 بج کر 27 منٹ پر معمول کی پرواز کے لیے روانہ ہوا۔ طیارہ جودھپور سے لگ بھگ 120 کلو میٹر جنوب میں 11 بج کر 45 منٹ پر حادثے کا شکار ہوگیا۔ پائلٹ کو محفوظ طریقے سے باہر نکال لیا گیا اور تلاش و راحت کاری ہیلی کاپٹر کے ذریعہ برآمد کیا گیا۔ پائلٹ محفوظ ہے اور ابتدائی جانچ میں کسی جانی ومالی نقصان کی کوئی اطلاع نہیں ہے۔حادثے کی وجوہات کی تحقیقات کے لیے تحقیقاتی کمیٹی تشکیل دی گئی ہے۔
U. No. 1738
(Visitor Counter : 77
وزارت دفاع
دفاعی افواج میں خواتین کی نمائندگی
نئی دہلی،10 دسمبر 2021/ دفاعی افواج میں خواتین کی نمائندگی حسب ذیل ہے۔
|
|
فوج
|
|
بحریہ
|
|
فضائیہ
|
|
0.59 فی صد 
|
|
6 فی صد
|
|
1.08 فی صداعدادوشمار صرف خواتین افسران کے حوالے سے ہیں کیونکہ خواتین کو اس وقت افسر کی سطح پر شامل کیا گیا ہے۔
17 فروری 2020 کے سپریم کورٹ کے حکم کے بعد، خواتین افسران کو ہندستانی فوج کے 10 مسلح فوج /سروسز میں مستقل کمیشن دیا جارہا ہے جس کے ساتھ وہ شارٹ سروس کمیشنڈ مرد افسران کے ساتھ معیار کی ضرورت  کو پورا کریں۔ خواتین افسران کو بھی جون 2021 سے آرمی ایوی ایشن کور میں پائلٹ کے طور پر شامل کیا جارہا ہے۔
حکومت نے ملٹری پولیس کی کور میں مرحلہ وار 1700 خواتین کے اندراج کی منظوری دی ہے۔ خواتین کی شمولیت کا آغاز 2020 سے ہوا ہے۔ خواتین ملٹری پولیس اہلکاروں کی پہلی کھیپ نے اپنی تربیت مکمل کرکے یونٹوں کو رپورٹ کردی ہے۔
دفاعی افواج نے این ڈی اے میں خواتین امیدواروں کے لئے داخلہ کھول دیا ہے۔ جس سے لڑکیوں کو جولائی 2022 کے بعد سے این ڈی اےکے داخلے کے امتحانات میں شرکت کرنے کی اجازت دی گئی ہے۔ پہلے بیچ کے لئے تحریری امتحان 14 نومبر 2021 کو منعقد کیا گیا ہے۔
ہندستانی فضائیہ  خواتین سمیت نوجوانوں کو اے آئی ایف میں شامل ہونے کی ترغیب دینے کے لئے انڈکشن پبلسٹی کے مختلف اقدامات اٹھاتی ہے۔ براہ راست رابطہ پروگرام، پرنٹ اور الیکٹرانک میڈیا جیسے ماڈیولز کا استعمال بڑےپیمانے پر اے آئی ایف کے بارے میں بیداری پیدا کرنے اور طلبا کو اندراج کے مختلف طریقوں کے بارے میں تعلیم دینے کے لئے کیا جاتا ہے۔
ہندستانی بحریہ میں خواتین افسران کو جنگی جہازوں پر تعینات کیا جاتا ہے۔ اس وقت 29 خواتین افسران جہازوں پر تعینات ہیں۔ 2019 تک، خواتین افسران کو صرف ساحل پر مبنی ہوائی جہاز کےلئے پائلٹ اور آبزرور کے طور پر کمیشن دیا جارہا تھا۔ تاہم خواتین کو مرد، افسران کے برابر ملازمت دینے کے لئے خواتین افسران کو بھی 2020 سے شروع ہونے والے ماہر مبصر کے طور پر ہیلی کاپٹروں میں تعینات کیا گیا ہے۔ 2020 سے خواتین افسران کے لئے پرووسٹ اسپیشلائزیشن کا آغاز کردیا گیا ہے اور پہلی خاتون پرووسٹ افسر مارچ 2021 میں آرمز کورس کی کامیاب تکمیل کے بعد اسپیشلائزیشن میں شامل ہوئی ہیں۔
ریموٹلی پائلٹیڈ ایئرکرافٹ سلسلہ خواتین افسران کے لئے کھول دیا گیا ہے۔ پہلی خاتون افسر نے مارچ 2021 میں آر پی اے سکواڈرن میں شمولیت اختیار کی ہے۔ ایک خاتون افسر کو جون 2020 میں اے ڈی اے ، ماسکو کے طور تعینات کیا گیا ہے۔ خاتون آبزرور افسر کو ستمبر 2020 میں مالدیپ میں ایک سال کی مدت کے لئے ایک خاتون ڈونئیرایر کریو کے حصے کےطور پر تعینات کیا گیا ہے۔ اسکے علاوہ خواتین افسران کو بھی موبائل ٹریننگ ٹیموں اور دیگر غیر ملکی تعاون کی مصروفیات کے حصے کے طور پر کم مدت کے لئے بیرون ملک تعینات کیا جاتا ہے۔
افسران کو برعکس ، تمام ملاحوں کی شاخیں اسپیشلائزیشن کے مطابق سمندری سفر کرتے ہیں اور جہازوں پر خدمت کرتے ہیں۔ جہاز پر جہاز، اہلکار،  کھلے ڈبلیو سی/ غسل کےنظام کے ساتھ قریب رہتے ہیں لہذا خواتین کی شمولیت صرف صنفی خصوصی انفراسٹرکچر کی دستیابی تک محدود ہے۔
یہ جانکاری رکشا راجیہ منتری جناب اجے بھٹ نے آج لوک سبھا میں جناب بھولا سنگھ کے تحریری جواب میں دی۔
ش ح۔ ش ت۔ج
Uno-14087
(Visitor Counter : 92
امور صارفین، خوراک اور عوامی تقسیم کی وزارت
چھتیس گڑھ ایک ملک ایک راشن کارڈ کا نفاذ کرنے والی 35ویں ریاست/مرکزی خطہ
ایک ملک ایک راشن کارڈ اب 35 ریاستوں/مرکز کے زیر انتظام خطوں میں قومی غذائی سلامتی ایکٹ کے تحت 96.8 فیصد آبادی کا احاطہ کرتا ہے
ایک ملک ایک راشن کارڈ منصوبے کے تحت اگست 2019 سے ریاستوں/مرکز کے زیر انتظام علاقوں میں 56 کروڑ سے زیادہ قابل ترسیل لین دین ریکارڈ کئے گئے
سرِ دست ایک ملک ایک راشن کارڈ کے تحت ریاستوں/مرکز کے زیر انتظام علاقوں میں ماہانہ اوسطاً تقریباً 2.5 کروڑ قابل ترسیل لین دین  ریکارڈ کئے جا رہے ہیں
حال ہی میں خوراک اور عوامی تقسیم کے محکمے نے ’’ایک ملک ایک راشن کارڈ‘‘ منصوبے کے نفاذ کے رُخ پر ریاستوں اورمرکز کے زیر انتظام علاقوں میں ہونے والی پیش رفت کا جائزہ لیا تھا اور قابلِ ترسیل لین دین کی کامیاب جانچ کے بعد، محکمہ نے چھتیس گڑھ کو ایک ملک ایک راشن کارڈ کے تحت قابلِ ترسیل ریاستوں اورمرکز کے زیر انتظام علاقوں کے موجودہ گروپ کے ساتھ انضمام کی منظوری دے دی ہے۔ اسی کے مطابق، نیشنل غذائی سلامتی ایکٹ والے راشن کارڈوں کی ملک گیر نقل و حمل کے لئے ایک ملک ایک راشن کارڈ کا منصوبہ چھتیس گڑھ ریاست میں 2 فروری 2022 سے فعال کر دیا گیا ہے۔
چھتیس گڑھ کے انضمام کے ساتھ ایک ملک ایک راشن کارڈ منصوبہ اب 35 ریاستوں اور مرکز کے زیر انتظام خطوں میں کام کرنے لگا ہے۔ اس میں ملک میں قومی غذائی سلامتی ایکٹ کے تحت تقریباً 96.8 فیصد آبادی  شامل ہے۔ اس طرح چھتیس گڑھ ریاست کے قومی غذائی سلامتی ایکٹ کے تحت آنے والے تارکینِ ریاست بھی اب ملک بھر میں راشن کی کسی بھی دکان سے رعایتی شرح والے اناج حاصل کر سکیں گے۔
ایک ملک ایک راشن کارڈ ٹیکنالوجی پر مبنی نظامِ تقسیم ہے جو پورے ملک میں غذائی سلامتی کو قابلِ ترسیل بناتا ہے۔ اور یہ نقل مکانی کرنے والے قومی غذائی سلامتی ایکٹ سے فائدہ اٹھانے والوں کے لئے بہت فائدہ مند ہے جو عارضی ملازمتوں وغیرہ کی تلاش میں اکثر اپنی رہائش کی جگہ بدلتے رہتے ہیں۔ یہ انہیں اپنے اُسییعنی موجودہ راشن کارڈ کا استعمال کرتے ہوئے ملک میں کہیں بھی اپنی پسند کی کسی بھی راشن کی دکان سے اناج کا مجاز کوٹہ اٹھانے کا اختیار فراہم کرتا ہے۔ یہ بات بھی قابل ذکر ہے کہ اس سہولت سے فائدہ اٹھانے والے نقل مکانی کرنے والوں کے گھر والے بھی بغیر کسی مشکل کے بقایا راشن حاصل کر سکتے ہیں۔
اگست 2019 میں ایک ملک ایک راشن کارڈ پلان کے آغاز کے بعد سے ایک ملک ایک راشن کارڈ کے تحت ریاستوں اور مرکز کے زیر انتظام خطوں میں اب تک 56 کروڑ سے زیادہ قابلِ ترسیل لین دین ریکارڈ کئے گئے ہیں۔ اس میں بین ریاستی اور اندرونِ ریاست قابلِ ترسیل لین دین کے ذریعےتقریباً 100 لاکھ میٹرک ٹن غذائیاجناس کی ترسیل عمل میں آئی ہے جو کھانے کی سبسڈی میں تقریباً 31,000 کروڑ روپے کے برابر ہے۔ ایک اہم اشارے کے طور پرسرِ دست ایک ملک ایک راشن کارڈ کے تحت ریاستوں اور مرکز کے زیر انتظام علاقوں میں ماہانہ اوسطاً تقریباً 2.5 کروڑ قابل ترسیل لین دین  ریکارڈ کئے جا رہے ہیں۔ کوویڈ۔ 19 کے دوران  فائدہ اٹھانے والوں کے ذریعے تقریباً 49 کروڑ قابلِ ترسیل لین دین کئے گئے ہیں۔ یہ واضح ہے کہ ایک ملک ایک راشن کارڈ کے تحت کسی بھی راشن دُکان کو منتخب کرنے کییہ لچک بہت سے فائدہ اٹھانے والے تارکین ریاست اور ان کے خاندانوں کے لئے غذائی تحفظ کا ایک زبردست ذریعہ ثابت ہوئی ہے یعنی اب وہ بغیر کسی رکاوٹ کے قومی غذائی سلامتی ایکٹ اور پردھان منتری غریب کلیان انّا یوجنا کے تحت اپنا مجاز راشن حاصل کرنے کے قابل ہیں۔
قانون اور انصاف کی وزارت
جناب جسٹس نتھالاپتی وینکٹارامنا کو بھارت کا چیف جسٹس مقررکیاگیا
صدرجمہوریہ ہندنے ، ہندوستان کے آئین کی دفعہ 124کی شق  کے تحت عطاکئے گئے اختیارات کا استعمال کرتے ہوئے ، سپریم کورٹ کے جج جناب نتھالاپتی وینکٹارامناکی بھارت کے چیف جسٹس کی حیثیت سے تقرری کی ہے ۔
قانون وانصاف کی وزارت کے محکمہ ء انصاف نے اس سلسلے میں آج ایک اطلاع نامہ جاری کیا۔ تقرری سے متعلق وارنٹ اورتقرری سے متعلق اطلاع نامہ کی ایک نقل جناب جسٹس این وی رامنا کو سونپ دی گئی ہے ۔
جسٹس جناب نتھالاپتی وینکٹارامنا24اپریل ، 2021کو بھارت کے سپریم کورٹ کے چیف جسٹس کاعہدہ سنبھالیں گے ۔ وہ بھارت کے 48ویں چیف جسٹس ہوں گے ۔
وہ زرعی پس منظررکھنے والے پہلی نسل کے وکیل ہیں ۔ ان کا تعلق آندھراپردیش میں کرشنا ضلع کے پوناوارم گاوں سے ہے ۔ وہ مطالعہ کے شوقین ہیں اورادب میں بہت دلچسپی رکھتے ہیں ۔ انھیں کارنٹیک موسیقی بہت پسند ہے ۔
انھیں 10فروری ، 1983کو بار میں شامل کیاگیاتھا۔ انھوں نے آندھراپردیش کی ہائی کورٹ ، مرکزی اورآندھراپردیش کی انتظامی ٹرائی بیونلس اوربھارت کی سپریم کورٹ میں پریکٹس کی ہے ۔ وہ آئینی ، دیوانی ، لیبر ، سروس اور انتخابات سے متعلق امور کے ماہرہیں ۔ انھوں نے بین ریاستی دریاؤں سے متعلق ٹرائی بیونلس کے لئے بھی اپنی خدمات انجام دی ہیں ۔
اپنے پیشہ ورانہ مشغلہ پریکٹس کے سالوں کے دوران وہ آندھراپردیش کے ایڈیشنل ایڈوکیٹ جنرل کی حیثیت سے اپنی خدمات انجام دینے سے پہلے مختلف سرکاری تنظیموں کے لئے پینل کے ایک مشیرقانونی اور حیدرآباد میں مرکزی انتظامی ٹرائی بیونل میں ریلویز کے لئے اضافی اسٹینڈنگ مشیرقانون کی حیثیت سے فرائض انجام دے چکے ہیں ۔
جسٹس جناب نتھالاپتی وینکٹارامنا17فروری ، 2014 سے سپریم کورٹ آف انڈیا کے برط عدالت عالیہ کے جج رہ چکے ہیں ۔ انھوں نے مارچ 2019 سے 26نومبر ، 2019تک سپریم کورٹ کی قانونی خدمات فراہم کرنے والی کمیتی کے چیئرمین کی حیثیت سے سے خدمات انجام دی ہیں ۔ وہ 27نومبر، 2019سے قانونی خدمات سے متعلق قومی اتھارٹی  کے ایگزیکیٹو چیئرمیں کی حیثیت سے بھی اپنی خدمات انجام دے چکے ہیں ۔
جسٹس جناب نتھالاپتی وینکٹارامناشروع میں انھیں 27جون ، 2000کو آندھراپردیش کی ہائی کورٹ کامستقبل جج مقرر کیاگیاتھا۔ وہ 10مارچ ، 2013سے 20مئی ، 2013 کے دوران اپنی اصل ہائی کورٹ کے کارگذارچیف جسٹس کی حیثیت سے بھی فرائن انجام دے چکے ہیں ۔
وزیراعظم کا دفتر
وزیراعظم نے مدھیہ پردیش میں بس کے المناک حادثے میں فوت ہونے والوں کے تئیں تعزیت کی ہے
وزیراعظم جناب نریندر مودی نے مدھیہ پردیش کے دھار میں ہوئے ایک بس حادثے میں ہونے والی جانوں کے زیاں پر گہرے رنج و دکھ کا اظہار کیا ہے۔
وزیراعظم کے دفتر نے ٹوئیٹ کیا؛
‘‘مدھیہ پردیش کے مقام دھار میں بس کا المناک حادثہ انتہائی تکلیف دہ ہے۔ میری ہمدردی ان لوگوں کے ساتھ ہے، جنہو ں نے اپنے پیاروں کو اس حادثے میں کھویا ہے۔ بچاؤ اور راحت کا کام جاری ہے اور مقامی حکام متاثر ہونے والوں کو ہر ممکن مدد فراہم کر رہے ہیں: وزیراعظم۔’’
ماحولیات، جنگلات اور موسمیاتی تبدیلی کی وزارت
ماحولیات ، جنگلات اور آب و ہوا میں تبدیلی کے وزیر مملکت جناب اشون کمار چوبے نے پی سی سی ایف / فاریسٹ فورس کے سربراہان کی کانفرنس کی صدات کی
نئی دہلی،11 نومبر، 2021/ ماحولیات ، جنگلات اور آب و ہوا میں تبدیلی کے وزیر مملکت جناب اشون کمار چوبے نے آج پی سی سی ایف / فاریسٹ فورس کے سربراہان کی کانفرنس کی صدات کی۔ ماحولیات ، جنگلات اور آب و ہوا میں تبدیلی کی وزارت نے اس کانفرنس کا انعقاد جنگلات اور جنگلاتی زندگی کے مختلف معاملات پر تبادلۂ خیال کے لیے کیا تھا۔ جس کے تحت مقامی اور عالمی دونوں سطحوں پر درپیش چیلنجوں سے نمٹنے کے لیے ان مسائل کا حل تلاش کرنا اور اختراعی نظریات حاصل کیے گئے۔ اس کانفرنس کا دوسرا حصہ 15 نومبر، 2021 کو منعقد کیا جائے گا۔
کانفرنس میں ، جنگلات کے تحفظ سے متعلق قانون 1980 کے تحت جنگلات کو تبدیل کرنے سے متعلق کیسز کی بلارکاوٹ منظوریوں ، جنگلاتی علاقے کے باہر درختوں کی تعداد میں اضافہ کرنے اور درخت اگانے والے کی آمدنی میں اضافہ کرنے ، نگر ون یوجنا پر عمل درآمد اور ہمارے شہری اور شہری علاقوں کے آس پاس کے علاقوں کو سرسبز بنانا ، دریاؤں کے احیاء اور ان کے احیاء میں مدد دینا ، جنگلات سے متعلق عملے کی صلاحیت سازی اور انہیں بہترین لاجسٹکس کے آلات سے لیس کرنا اور درختوں کو گرانے اور لانے لے جانے کے لیے اجازت حاصل کرنا ، ضابطہ جاتی لائحہ عمل تشکیل دینا جیسے معاملات پر تبادلۂ خیال کیا جائے گا۔
اس کانفرنس کا مقصد ان سبھی اہم معاملات پر بھی گفتگو کرنا ہے جو کاروبار کو آسان بنانے ، آس پاس کی زمینوں پر شجر کاری کے لیے لوگوں کو تحریک دینے اور جنگلات کے عملے کے کام کرنے کے حالات کے ، چیلنجوں سے بہترین طریقے سے نمٹنے والا بنانے کے لیے لاظمی ہے۔ وزارت جنگلات کاری ، جنگلاتی مصنوعات ، جنگلاتی زندگی کے بندوبست اور حیاتیاتی تنوع کے تحفظ کے میدانوں میں ریاستی سرکاروں کی طرف سے اپنائے گئے بہترین طور طریقوں اور اختراعی اقدامات سے فائدہ حاصل کرے گی۔
کانفرنس کا وسیع ایجنڈا اس طرح ہے :
- سی اے پود ھ کاری کے لیے لینڈ بینک کو تسلیم کرنا اور جنگلات کے لیے نامناسب حالات والی زمین یا غیرجنگلاتی زمین ایف سی ڈویژن پر معاوضہ جاتی جنگلات کاری  میں اضافہ کرنا
- ایف سی اے ، 1980 کے تحت منظوریوں کے عمل کو بلارکاوٹ بنانا
- سی اے زمین کو آر ایف / پیہ ایف میں بدلنے کے نوٹیفکیشن کی تازہ صورتحال
- 2002 سے این پی وی کے تحت پودھ کاری کے درجے میں اضافہ
- 2030 تک سی او 2 کے برابر 2.5 سے 3.0 ارب کے اضافی کاربن سنک تشکیل دینے کے این دی سی نشانوں کو حاصل کرنے کے لیے ریاستوں کی حکمت عملی
- درخت اگانے والوں کے لیے درخت گرانے اور لانے لے جانے کے مقصد سے ایک ضابطہ جاتی لائحہ عمل کو نافذ کرنے کے لیے جنگلات کے باہر درختوں کا فروغ ۔
- جنگلاتی سرحدوں کا ڈیجی ٹائزیشن - صورتحال اور بندشیں اگر کوئی ہیں
- ریاستوں میں ورکنگ پلان کی صورت حال
- نگر ون یوجنا پر عمل درآمد
- ای گرین واچ پورٹل پر پالیگون اپ لوڈ کرنے کی صورت حال
- نیشنل ٹمبر پرمٹ سسٹم فاریسٹ سے متعلق ریاستوں کے نظریات
- جنگلات میں پیش پیش رہنے والے عملے کے کام کرنے کے حالات کو بہتر اور مستحکم بنانے کے لیے کمیٹی کی رپورٹ کے بارے میں ریاستوں کی رائے کا داخل کیا جانا۔
- جنگلات کے بندوبست اور عملے کی تربیت کے دوسرے مرحلے  کی گنجائش کے فروغ سے متعلق رپورٹ کا داخل کیا جانا۔
- فاریسٹ افسران اور فیلڈ اسٹاف کی تربیت کے بارے میں رائے
- دریاؤں کے احیاء سے متعلق پروجیکٹوں کی صورت حال
- لکڑی پر مبنی صنعتوں سے متعلق رہنما خطوط پر عمل درآمد
۔۔۔
م ن ۔ اس۔ ت ح ۔
U –12752
(Visitor Counter : 98
وزارات ثقافت
ثقافت کی وزارت لوک گیت فنکاروں کے تحفظ کے لیے اسکالرشپ اور فیلوشپ مالی امداد کی اسکیم چلاتی ہے
اہم جھلکیاں:
سنگیت ناٹک اکیڈمی وزارت ثقافت کے تحت ایک خود مختار ادارہ ہے، یہ اپنی مشاورتی کمیٹیوں کی سفارش پر ملک بھر کے لوک گیت فنکاروں کی مدد کے لئے مالی امداد بھی فراہم کرتی ہے۔
ثقافت، سیاحت اور شمال مشرقی علاقہ کے ترقی کے وزیر جناب جی کشن ریڈی نے آج راجیہ سبھا میں ایک سوال کے تحریری جواب میں یہ اطلاع دی۔
وزارت ثقافت فن اور ثقافت کے فروغ کے لیے اسکالرشپ اور فیلو شپس کی اسکیم چلاتی ہے، جس کے ذریعے لوک گیت فنکاروں سمیت اسکالرز اور فنکاروں کو اپنے متعلقہ فن کی صنفوں کو آگے بڑھانے اور مخصوص آرٹ کے آلات وغیرہ کی خریداری کے لیے فیلو شپ کے طور پر مالی امداد دی جاتی ہے اسی طرح، ثقافت کی وزارت کی خودکار تنظیم سنگیت ناٹک اکادمی بھی اپنی مشاورتی کمیٹیوں کی سفارش پر، ملک بھر کے لوک گیت فنکاروں کی مدد کے لیے مالی امداد بھی فراہم کرتی ہے۔
ثقافت کی وزارت کی خود مختار تنظیم ثقافتی وسائل اور تربیتی مرکز  ثقافتی ٹیلنٹ سرچ اسکالرشپ اسکیم  نافذ کرتی ہے، جو 10 سے 14 سال کی عمر کے ہونہار بچوں کو فن کی مختلف صنفوں کا مطالعہ کرنے کے لئے سہولیات فراہم کرتی ہے۔ اس اسکیم کے تحت ہر سال 650 اسکالرشپ دی جاتی ہیں۔ ان میں سے 100 قبائلی ثقافت  کے لیے ریزرو ہیں۔
حکومت ہند قبائلی امور کی وزارت، قبائلی تحقیقی اداروں  کے ذریعے ناگالینڈ کے ہارن بل فیسٹیول، میزورم کے پاول کٹ فیسٹیول اور تلنگانہ کے میدارم جاترا جیسے قبائلی فیسٹیول  کے لئے فنڈز فراہم کرتی ہے۔
اسی طرح، آکٹیو شمال مشرقی خطے کے متمول ثقافتی ورثے کو فروغ دینے اور محفوظ کرنے کے لئے ثقافتی مراکز  کے ذریعے باقاعدگی سے منعقد کیا جانے والا فیسٹیول ہے۔ صرف شمال مشرقی خطے سے تعلق رکھنے والے لوگ اور قبائلی فنکاروں کو خصوصی طور پر اس فیسٹیول کے دوران اپنے فن کا مظاہرہ کرنے کا موقع دیا جاتا ہے، جس کے لیے انہیں اجرت بھی دی جاتی ہے۔
پورے ملک میں لوک آرٹ اور ثقافت کی مختلف صنفوں کی حفاظت، فروغ اور تحفظ کے لیے حکومت ہند نے ملک میں 7 زونل کلچرل سینٹرز  قائم کیے ہیں۔ یہ علاقائی ثقافتی مراکز مستقل طور پر پورے ملک میں مختلف ثقافتی سرگرمیوں اور پروگراموں کا اہتمام کرتے ہیں جس کے لیے لوک اور قبائلی فنکار وں کو اپنی صلاحیت دکھانے کے لئے زیڈ سی سی کے ذریعہ موق فراہم کیا جاتا ہے۔ روزی روٹی کمانے میں مدد کرنے کے لئے ان فنکاروں کو ٹی اے/ڈی اے، اعزازیہ، قیام و طعام، مقامی ٹرانسپورٹ وغیرہ کی ادائیگی کی جاتی ہے۔
وزارت دفاع
کاویری انجن کی ترقی
نئی دہلی، 29 نومبر 2021:
کابینہ کمیٹی برائے سلامتی  نے 1989 میں کاویری انجن پروجیکٹ کو منظوری دی تھی۔ اس سلسلے میں مندرجہ ذیل سنگ میل حاصل کیے گئے ہیں:
- 9 مکمل پروٹوٹائپ انجن اور 4 کور انجن بنائے گئے
- 3217 گھنٹے انجن کی جانچ کی گئی
- اونچائی ٹیسٹ کی تکمیل کی اور فلائنگ ٹیسٹ بیڈ  کی آزمائشیں کی گئیں۔ یہ پہلا موقع ہے جب دیسی طور پر تیار کردہ فوجی گیس ٹربائن انجن کی پرواز کا تجربہ کیا گیا۔
کاویری انجن پروجیکٹ نے بہت سے اہم ٹکنالوجی ڈومینز میں اعلی ٹکنالوجی تیاری کی سطح  حاصل کی ہے اور ان ٹکنالوجیوں کو ملک کے مختلف انجن ڈویلپمنٹ پروگراموں میں استعمال کیا جارہا ہے۔ مزید برآں انجنوں کو اگلی نسل کی ٹکنالوجیوں کی توثیق کے لیے آزمائشی گاڑیوں کے طور پر استعمال کیا جاتا ہے۔
فنڈز کی تفصیلات درج ذیل ہیں :
|
|
مختص کردہ فنڈ
|
|
خرچ
|
|
عزم
|
|
2105 کروڑ روپے
|
|
2035.56 کروڑ روپے
|
|
2097.65 کروڑ روپے
اس وقت ایل سی اے تیجس کو درآمدشدہ انجن کے ساتھ مربوط کیا گیا ہے۔ تاہم مستقبل میں بین الاقوامی انجن ہاؤس کے ساتھ مل کر ہمارے اپنے طیاروں جیسے ایل سی اے ویریئنٹ اور اے ایم سی اے کو بجلی فراہم کرنے کے لیے دیسی انجن تیار کرنے کی تجویز ہے۔ کاویری انجن پروجیکٹ کے ذریعے بنائی گئی تکنیکی صلاحیتوں کو استعمال کیا جائے گا۔
ایل سی اے تیجس، فلائٹ آپریشنل کلیئرنس  کی تشکیل مطلوبہ انجن کی ضرورت سے زیادہ زور دینے کا مطالبہ کرتی ہے۔ لہذا موجودہ ڈھانچے میں کاویری کو مربوط نہیں کیا جاسکتا۔ ایل سی اے تیجس کے ساتھ شامل کرنے کے لیے ایک ترمیم شدہ انجن ورژن کی ضرورت ہے۔
یہ اطلاع دفاع کے وزیر مملکت جناب اجے بھٹ نے آج راجیہ سبھا میں جناب ایم محمد عبداللہ کو ایک تحریری جواب میں دی۔
وزیراعظم کا دفتر
وزیر اعظم نے بھارت کے اولین وزیر اعظم پنڈت جواہر لعل نہرو کو ان کے یوم پیدائش پر خراج عقیدت پیش کیا
نئی دلّی، 14 نومبر / وزیر اعظم جناب نریندر مودی نے بھارت کے اولین وزیر اعظم پنڈت جواہر لعل نہرو کو ان کے یوم پیدائش پر خراج عقیدت پیش کیا ہے۔
وزیر اعظم نے کہا ہے کہ ”ہمارے سابق وزیر اعظم پنڈت جواہر لعل نہرو کو ان کے یوم پیدائش پر خراج عقیدت۔“
ہمارے سابق وزیر اعظم پنڈت جواہر لعل نہرو کو ان کے یوم پیدائش پر خراج عقیدت
۔۔۔۔۔۔
U.5084
(Visitor Counter : 62
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی ،21 اپریل 2022/
ملک گیر ٹیکہ کاری مہم کے تحت اب تک 187.07 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 13433 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1231مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,25,14,479 ہوگئی ہے۔
پچھلے 24 گھنٹوں کے دوران 2380 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.53 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 83.33 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 449114 ٹیسٹ کئے گئے۔
وزیراعظم کا دفتر
وزیر اعظم نے مہاراجہ سورج مل کی جینتی پر انھیں خراج عقیدت پیش کیا
وزیر اعظم جناب نریندر مودی نے، مہاراجہ سورج مل کو ان کی جینتی کے موقع پر خراج عقیدت پیش کیا ہے۔
ایک ٹوئٹ میں وزیر اعظم نے کہا؛
’’عظیم یودھااورعوام الناس کے لیے اپنی زندگی وقف کرنے والے مہاراجہ سورج مل جی کو ان کی جینتی پر میرا شت-شت نمن۔‘‘
"महान योद्धा और जन-जन के लिए अपना जीवन समर्पित करने वाले महाराजा सूरजमल जी को उनकी जयंती पर मेरा शत-शत नमन।"
۔۔۔۔۔۔۔۔۔۔۔
ش ح۔ا ع۔ر ا۔
U-1571
(
امور داخلہ کی وزارت
پدم ایوارڈز-2022 کے لئے نامزدگیوں کی کل آخری تاریخ
نئی دہلی 14 ستمبر2021: پدم ایوارڈز  کے لئے آن لائن نامزدگیوں/سفارشات کا سلسلہ جاری ہے اور پدم ایوارڈ کے لئے نامزدگیوں کی 15 ستمبر 2021 آخری تاریخ ہے۔ ان ایوارڈ کا اعلان یوم جمہوریہ 2022 کے موقع پر کیا جائے گا۔ پدم ایوارڈ کے لئے نامزدگیاں/سفارشات صرف پدم ایوارڈ پورٹل https://padmaawards.gov.in پر وصول کی جائے گی۔
حکومت پدم ایوارڈز کو عوامی پدم میں تبدیل کرنے کے لئے عہد بستہ ہے۔ تمام شہریوں سے درخواست کی گئی ہے کہ وہ ان باصلاحیت لوگوں کی نشاندہی کریں اور خواتین، درج فہرست ذاتوں اور درج فہرست قبائل اور معذور افراد میں سے ان لوگوں کے بارے میں بتائیں جن کی بہترین صلاحیت اور حصولیابیوں کو واقعی تسلیم کرنے کی ضرورت ہے اور جومعاشرے کی بے لوث خدمت کررہے ہیں، ایسے لوگوں کی نامزدگی/سفارش کی جائے۔
نامزدگیوں/سفارشات میں درج بالا پدم پورٹل پردستیاب خاکے میں خصوصی تفصیلات درج ہونی چاہئیں۔ اس کے ساتھ ساتھ ایسے شخص کی خدمات یا صلاحیتوں کے بارے میں زیادہ سے زیادہ آٹھ سو الفاظ میں تعریفی بیانیہ بھی شامل ہوناچاہئے۔
اس بارے میں مزید تفصیلات وزارت داخلہ کی ویب سائٹwww.mha.gov.in پر ’’ایوارڈ اینڈ میڈل‘‘کی سرخی کے تحت دستیاب ہیں۔ ایوارڈ کے ضابطوں کو ویب سائٹ کے لنک https://padmaawards.gov.in/AboutAwards.aspxپر دیکھا جاسکتا ہے۔
کسی بھی مدد یا پوچھ گچھ کے لئے ان نمبروں پر رابطہ کریں۔
011-23092421, +91 9971376539, +91 9968276366, +91 9711662129, +91 7827785786.
وزیراعظم کا دفتر
وزیراعظم نے جل جیون مشن کی وجہ سے نیراساگرکے لوگوں کی زندگیوں میں آئی تبدیلی پرخوشی کا اظہارکیاہے
وزیراعظم ، جناب نریندرمودی نے جل جیون مشن کی وجہ سے دھارواڑ لوک سبھا حلقے کے نیراساگر میں دیہی لوگوں کی زندگیوں میں آئی معیاری تبدیلی دیکھ کرمسرت کااظہارکیاہے ۔
مرکزی وزیرپرہلاد جوشی کے ایک ٹوئیٹ کے جواب میں وزیراعظم نے کہا:
‘‘نیراساگر کے لوگوں کی زندگیوں میں معیاری تبدیلی دیکھ کر خوش ہوں ’’۔
بھارت کا مسابقتی کمیشن
سی سی آئی نے ہلدی رام اسنیکس اور ہلدی رام فوڈس کے ایف ایم سی جی کاروبار کو ہلدی رام اسنیکس فوڈ میں ضم کرنے اور ہلدی رام اسنیکس اور ہلدی رام فوڈس کے موجودہ حصص یافتگان کی طرف سے ہلدی رام اسنیکس فوڈ میں 56فیصد اور 44فیصد شیئر ہولڈنگ کے حصول کی منظوری دے دی
مسابقتی کمیشن آف انڈیا ہلدی رام اسنیکس اور ہلدی رام فوڈس کے ایف ایم سی جی کاروبار کو ہلدی رام اسنیکس فوڈ میں ضم کرنے اور ہلدی رام اسنیکس اور ہلدی رام فوڈس کے موجودہ حصص یافتگان کی طرف سے ہلدی رام اسنیکس فوڈ میں 56فیصد اور 44فیصد شیئر ہولڈنگ کے حصول کے مجوزہ امتزاج کو منظوری دے دی ہے۔
ہلدی رام اسنیکس پرائیویٹ لمیٹڈ ہندوستان میں پیکڈ فوڈ پروڈکٹس کی تیاری اور تقسیم میں مصروف ہے جیسے اسنیکس، نمکین، مٹھائیاں، کھانے کے لیے تیار/پری مکس فوڈ، فروزن فوڈ، بسکٹ، کاربن کی ملاوٹ سے پاک تیار مشروبات، پاستا وغیرہ۔ ، ایچ ایس پی ایل، جسکا ہیڈ کوارٹر دہلی میں ہے ، کےتمام کام کاج بنیادی طور پر مسٹر منوہر اگروال اور مسٹر مدھو سودن اگروال  چلاتے ہیں۔
ہلدی رام فوڈز انٹرنیشنل پرائیویٹ لمیٹڈ اسی طرح پیکڈ فوڈز کی مصنوعات کی تیاری اور تقسیم میں مصروف ہے جیسے اسنیکس، نمکین، مٹھائیاں، کھانے کے لیے تیار/ پری مکس فوڈ، بسکٹ، کوکیز، نان کاربونیٹیڈ پینے کے لیے تیار مشروبات، پاستا وغیرہ۔ ایچ ایف آئی پی ایل کا صدر دفتر ناگپور میں ہے اور اس کےتمام کام کاج بنیادی طور پر مسٹر کمل کمار شیوکیشن اگروال  چلاتے ہیں۔
ہلدے رام اسنیکس فوڈ پرائیویٹ لمیٹڈ ایک نیا شامل کردہ ادارہ ہے جو فی الحال کوئی کاروباری کارروائی نہیں کرتا ہے۔ مجوزہ لین دین کے بعد ایچ ایس ایف پی ایل ۔ایف ایم سی جی کاروبار کا آغاز کرے گا جو اس وقت بالترتیب ایچ ایف آئی پی ایل اور ایچ ایس پی ایل کے ذریعے کیا جا رہا ہے۔
ایف ایم سی جی کاروبار کاروبار  مجموعی طور پرایف ایم سی جی کاروبار پر مشتمل ہو گا جو فی الحال ایچ ایس پی ایل اور ایچ ایف آئی پی ایل اور ان کے متعلقہ ذیلی اداروں/ملحقہ اداروں کے ذریعے شروع کیا گیا ہے۔
مجوزہ امتزاج میں درج ذیل اقدامات شامل ہیں:
- ایچ ایس پی ایل اور ایچ ایف آئی پی ایل کے متعلقہ ایف ایم سی جی کاروبار  کو این سی ایل ٹی کی منظور شدہ سکیم آف ارینجمنٹ  کے ذریعے ضم کرنا۔
- اسکیم کے مطابق، ایچ ایس پی ایل اور ایچ ایف آئی پی ایل کے موجودہ شیئر ہولڈرز  کے ذریعے ایچ ایس ایف پی ایل میں 56فیصد اور 44 فیصد شیئر ہولڈنگ کا حصول۔
سی سی آئی کا تفصیلی حکم بعد میں آئے گا ۔